Ελεύθεροι και Ίσοι (Ιταλία)

Οι Ελεύθεροι και Ίσοι (ιταλ. Liberi e Uguali, LeU) ήταν ένας ιταλικός πολιτικός συνασπισμός κομμάτων που ιδρύθηκε στις 3 Δεκεμβρίου 2017 από τα κόμματα Άρθρο Ένα, Ιταλική Αριστερά και Δυνατό.

Επικεφαλής του συνασπισμού είναι ο Πιέτρο Γκράσο, πρόεδρος της Γερουσία της Δημοκρατίας και κατήγορος κατά της Μαφίας.

 Ιστορία 
 Υπόβαθρο 
Ύστερα από τις εκλογές για την ηγεσία του Δημοκρατικού Κόμματος το 2013, στις οποίες αναδείχθηκε ως γραμματέας ο κεντρώος Ματέο Ρέντσι, ξεκίνησε μια εσωτερική διαμάχη μεταξύ της πλειοψηφίας του κόμματος που πρόσκειντο στον Ρέντσι (που αποτελείται από τους Ρεντσιάνι, κεντρώους και μετριοπαθείς σοσιαλδημοκράτες) και της αριστερής πτέρυγας που ήταν ιδιαίτερα κριτική ως προς τον ίδιο τον Ρέντσι, την κυβέρνησή του (2014-2016) και τις προτεινόμενες συνταγματικές αλλαγές, οι οποίες και απορρίφθηκαν σε δημοψήφισμα τον Δεκέμβριο του 2016.

Ύστερα από τις διασπάσεις των τάσεων Δυνατό (ιταλ. Possibile, P) και Μέλλον στην Αριστερά (ιταλ. Futuro a Sinistra, FaS), ως κύριοι εκπρόσωποι της αριστερής πτέρυγας του κόμματος αναδείχθηκαν οι Ενρίκο Ρόσι (επικεφαλής της τάσης των Δημοκρατικών Σοσιαλιστών και Πρόεδρος της Τοσκάνης) και Ρομπέρτο Σπεράντσα (επικεφαλής της τάσης του Μεταρρυθμιστικού Χώρου και πρώην επικεφαλής της ομάδας του Δημοκρατικού Κόμματος στη Βουλή των Αντιπροσώπων). Οι ίδιοι στηρίζονταν από τους πρώην αρχηγούς του Δημοκρατικού Κόμματος Μάσσιμο Ντ' Αλέμα, Πιερ Λουίτζι Μπερσάνι και Γκουλιέλμο Επιφάνι. Οι Ρόσι και Σπεράντσα ασκούσαν κριτική στον Ρέντσι, ενώ στη συνέχεια συντάχθηκε μαζί τους και ο Μικέλε Εμιλιάνο, Πρόεδρος της Απουλίας. Στις 25 Φεβρουαρίου 2017, οι διαφωνούντες εκτός του Εμιλιάνο (ο οποίος παρέμεινε στο Δημοκρατικό Κόμμα και αντιμετώπισε τον Ρέντσι στις εκλογές για την ηγεσία του το ίδιο έτος) και μια ομάδα διαφωνούντων από την Ιταλική Αριστερά (ιταλ. Sinistra Italiana, SI) υπό τον Αρτούρο Σκότο ίδρυσαν το Άρθρο 1 - Δημοκρατικό και Προοδευτικό Κίνημα (ιταλ. Articolo 1 – Movimento Democratico e Progressista, MDP) περίπου έναν μήνα μετά τη συγχώνευση του κόμματος Αριστερά Οικολογία Ελευθερία (ιταλ. Sinistra Ecologia Libertà, SEL) στην Ιταλική Αριστερά.
 Προς το νέο συνασπισμό 
Ύστερα από την ίδρυση του Δημοκρατικού και Προοδευτικού Κινήματος, οι Ρομπέρτο Σπεράντσα (συντονιστής του Δημοκρατικού και Προοδευτικού Κινήματος), Νικόλα Φρατοϊάνι (γραμματέας της Ιταλικής Αριστεράς) και Τζουζέπε Τσιβάτι (γραμματέας του Δυνατού) συζήτησαν την ίδρυση ενός αριστερού συνασπισμού ως εναλλακτική έναντι του κεντροαριστερού συνασπισμού, του κεντροδεξιού συνασπισμού και του Κινήματος Πέντε Αστέρων.Ricomincio da tre. Civati, Fratoianni e Speranza convocano per il 2 dicembre l'Assemblea della nuova sinistra Ενδιαφέρον εκδήλωσαν και τα κόμματα Προοδευτική Παράταξη (ο αρχηγός του οποίου Τζιουλιάνο Πισάπια θεωρούνταν ως πιθανός υποψήφιος αρχηγός της αριστεράς) και η Ομοσπονδία των Πράσινων, χωρίς αποτέλεσμα.

Στις περιφερειακές εκλογές στη Σικελία το Νοέμβριο του 2017, τα τρία αριστερά κόμματα, σε συνεργασία με το Κόμμα Κομμουνιστικής Επανίδρυσης και άλλα κόμματα και οργανώσεις, συμμετείχαν στη λίστα Εκατό Βήματα για τη Σικελία με υποψήφιο Πρόεδρο τον Κλαούντιο Φάβα. Ο Φάβα έλαβε το 6,2% των ψήφων και η λίστα το 5,2% των ψήφων με τον Φάβα να εκλέγεται περιφερειακός σύμβουλος.Dal comitato di Fava: "Soddisfazione per il superamento della soglia di sbarramento del 5%"

Στις 3 Δεκεμβρίου 2017 ιδρύθηκε και επισήμως ο συνασπισμός των Ελεύθερων και Ίσων με αρχηγό και υποψήφιο Πρωθυπουργό τον Πιέτρο Γκράσο, πρόεδρο της Γερουσία της Δημοκρατίας και κατήγορος κατά της Μαφίας ενόψει των εκλογών του 2018.http://www.ansa.it/sito/notizie/politica/2017/12/03/sinistra-allatlantico-nasce-lista-applauso-accoglie-grasso_bfa05cc2-c60d-4199-a483-be551f50c334.htmlhttp://www.repubblica.it/politica/2017/12/03/news/bersani_destra_regressiva_e_stata_sottovalutata_dobbiamo_tenere_alta_bandiera_dei_nostri_valori_-182874477http://www.ilpost.it/2017/12/03/pietro-grasso-candidatohttps://ilmanifesto.it/nasce-liberi-e-uguali-grasso-si-presenta-bene Λίγες εβδομάδες μετά προσχώρησε στον συνασπισμό και η πρόεδρος της Βουλής των Αντιπροσώπων Λάουρα Μπολντρίνι.http://www.corriere.it/politica/17_dicembre_22/boldrini-campo-politiche-continuero-liberi-uguali-3b20d788-e732-11e7-9bc3-c44cfbe0d3dd.shtmlhttp://www.repubblica.it/politica/2017/12/22/news/boldrini_annuncia_la_sua_candidatura_con_liberi_e_uguali_-184923466
 Παραπομπές 

Κατηγορία:Πρώην πολιτικά κόμματα στην Ιταλία
Κατηγορία:Σοσιαλδημοκρατικά κόμματα
Κατηγορία:Σοσιαλιστικά κόμματα
Κατηγορία:Προοδευτικά πολιτικά κόμματα